google/wiki40b huggingface dataset:
Maleč

Ajalugu

Maleči mainitakse esimest korda aastal 1563, mil sinna ehitati õigeusu kirik. Asula allus Poola kuningate ja Leedu suurvürstide Kobryni lauamõisale, hiljem aga hakkas kuuluma Bresti vojevoodkonda ja Bresti maakonda. Aastal 1645 sai Malečist alev. Aastal 1668 võttis alevis omavoliliselt võimu Isabella Chodkiewicz. Kuninga poole pöördunud saadikud, kes taotlesid endiste vabaduste taastamist, lasi ta kinni võtta ja käskis nad hukata. Ainult kuninglik sekkumine päästis saadikute elu.
Poola jagamisel läks Maleč aastal 1795 Venemaa koosseisu. Pärast Esimest maailmasõda kuulus Maleč Poola koosseisu. 1939. aastast kuulus asula Nõukogude Liitu, ühtlasi kaotas see ka alevi staatuse.
Frankie MacDonald

Videod

MacDonald on avaldanud üle 1200 video YouTube'is, enamasti ilmaennustusi, kuid ka võistusöömisest, ning õpetusi, kuidas lund õigesti kühveldada. 
Lapsena tahtis MacDonald olla ilmaennustaja. Ta tegi oma esimese video 27. detsembril 2007. 16. detsembril 2009 ta tegi oma esimese YouTube'i video. MacDonald sai tunnustust ka Kanadas, tänu oma postitustele "The Weather Network'i" kodulehel.
Tema prognoositud Vancouvereri maavärin oli esindatud programmis Tosh.0 ja BuzzFeed kirjeldas ta Orkaan Isac'i prognoose nime all "Ainuke ilmaennustus, mida vajate orkaan Isac'i jaoks."
MacDonaldi videod on muutnud teda "interneti ilmaennustajast sensatsiooni," mõnel videol ulatuvad vaatajad isegi sadadesse tuhandetesse. Tema Minnesota prognoosi video sai üle 150 000 vaataja. Tema ennustused on kasutusel meedias üle kogu maailma  ja ta on andnud ilma prognoose Nova raadio võrgustikus Austraalias. MacDonald on jaganud teavet  ilma kohta CBC's ja ta on esindatud video seeriates "Nova Scotia Power'i" jaoks.
Veebruaris 2017, MacDonald sai hõbedase YouTube'i Play-nupu, et tähistada oma saavutust Youtube'i kanalil 100 000. järgija saavutamisega.

Reaktsioon

MacDonald oli välja toodud CBC artiklis "10 parimat uudiste lugu aastal 2013 Nova Scotia's." Lisaks MacDonaldit autasustati olulise "Cape Breton Excellence" auhinnaga, mis austab Cape Bretoni "Islandereid", kes on märkimisväärselt panustanud oma ühiskonna heaollu. Ta oli samuti tunnustatud oma tööga parlamendi liikme Mark Eykingi poolt 4. veebruaril 2015. aastal Avalduste Liikmete istungil.
Tema videod on saanud nii positiivset, (sealhulgas ka inimesed, kes tänasid teda ilmahoiatuste eest) kui ka negatiivset tagasisidet YouTube'is. MacDonald tavaliselt üritab "ignoreerida" pahatahtlikku laimu, kuulutades, et nad on ebaviisakad ja lugupidamatud.

Paroodia

30. jaanuaril 2015 Halifaxis Nova Scotias avaldas päevalehest "The Chronicle Herald'i" animaatorid karikatuuri "Bruce MacKinon", kus oli esindatud Frankie MacDonald, kes andis parasjagu ilmateadet massiivsest "Boondoggle'st".
Kokainism

Kokainism on kokaiini regulaarne tarvitamine koos sõltuvustunnustega.
Kokaiin on 2007. aastal kanepi järel kõige laialdasemalt kaubitsetav illegaalne narkootikum maailmas. Eestis on kokaiini tarvitamine tagasihoidlik, oletatavasti tema kõrge hinna tõttu. 2006. aastal oli kokaiini tarbimine eestis 6,5 korda väiksem kui kanepi tarbimine

Kokaiini toime

Kokainismi algfaasides esineb heaolutunne, meeleolu tõus, töövõime paranemine. Kuid pikemaajalisel tarvitamisel areneb isiksuse muutus – inimene muutub egoistlikkuks, huvid piirduvad vaid narkootikumi hankimise muredega, tekivad psüühikahäired: jälitus-, kiivusluul, võimekusluul, kuulmishallutsinatsioonid, puutehallutsinatsioonid.

Ravi

Põhjuslik ravi puudub.
Siniring-kaheksajalg

Siniring-kaheksajalg (Hapalochlaena) on kaheksajalaliste perekond, millesse kuulub neli väga mürgist liiki, kes elutsevad India ookeani ja Vaikse ookeani jääkvetes ja korallrahudes Jaapani saarestikust Austraaliani. Nende eristavad tunnused on kollakas nahk ja iseloomulikud sinised ja mustad rõngad, mis ohu korral võivad dramaatiliselt värvi muuta. Nad söövad väikseid loomi, sealhulgas krabisid, erakkrabisid, krevette ja muid koorikloomi.

Mürgisus

Neid peetakse maailma kõige mürgisemateks mereloomadeks. Vaatamata väiksusele (12 kuni 20 cm) ja tagasihoidlikule kuulekusele on nad inimestele ohtlikud, kui neid provotseerida või kätte võtta. Nende mürk sisaldab tugevat neurotoksiini tetrodotoksiini.
Poolvõre

Võreteoorias nimetatakse ülemiseks poolvõreks (ka supreemum-poolvõreks või sup-poolvõreks) osaliselt järjestatud mittetühja hulka, milles igal kaheelemendilisel alamhulgal leidub supreemum ehk ülemine raja (tähistatakse sageli sümboliga 1). Duaalselt saab defineerida alumise poolvõre (infiimum-poolvõre või inf-poolvõre) kui hulga, mille igal kaheelemendilisel alamhulgal leidub alumine raja (tihti tähistatud sümboliga 0). 

Poolvõresid on võimalik defineerida ka algebraliselt: poolvõre on algebra , millel defineeritud binaarne tehe , mille rollis on parajasti kas supreemumi (∨) või infiimumi (∧) võtmine, rahuldab mistahes elementide  korral järgmiseid tingimusi:
 (assotsiatiivsus),
 (kommutatiivsus),
 (idempotentsus).
Kasutades algebralisi struktuure, saab poolvõre defineerida kui poolrühma, mis rahuldab kommutatiivsuse ja idempotentsuse omadusi.
Tasub märkida, et ülaltoodud definitsioonid on samaväärsed, see tähendab, et olenevalt olukorrast võib kasutada nii hulgateoreetilist kui algebralist definitsiooni.
Kui hulk  on ühe ja sama järjestuse suhtes korraga nii ülemine kui alumine poolvõre (hulgateoreetiline definitsioon) või kui selles hulgas kehtivad ülaltoodud binaarsed tehted mainitud tingimustega ja neelduvusseadustega  ja  (algebraline definitsioon), siis nimetatakse seda hulka võreks.
Oskar Sein

Oskar Sein (27. märts 1903 Vaimastvere vald, Tartumaa – märts 1984 Somerset, New Jersey) oli Eesti kohtunik.
Ta õppis aastail 1922–1928 (lõpetas cum laude) Tartu Ülikooli õigusteaduskonnas, Korporatsioon Ugala vilistlane.
Oskar Sein osales Vabadussõjas, oli 1929–1932 kohtuameti kandidaat, 1932–1938 Viljandi abiprokurör, alates 1938. aastast Viljandi Ringkonnakohtu liige.
1944. aastal põgenes ta Saksamaale, kust siirdus 1950. aastal USA-sse.
Lambahanna oja

Lambahanna oja on Antsla linna läbiv oja, mis suubub Antsla jõkke.
Ojal on Nässmõisa paisjärv.
Yehoshu'a Kenaz

Yehoshu'a (ka Jehošua) Kenaz (heebrea יהושע קנז; sündinud 1937 Petaẖ-Tikvas) on Iisraeli romaanikirjanik ja tõlkija.
Kenaz on õppinud filosoofiat ja romaani keeli Jeruusalemma Heebrea Ülikoolis ja prantsuse kirjandust Sorbonne'is. Ta on töötanud toimetajana ajalehes Ha'aretz.
Tema peateosteks peetakse romaane "Tee kasside juurde" ja "Varasemaid armastusi meenutades".
Kenaz on tuntud prantsuse kirjanduse vahendajana heebrea keelde.
Johannes Villemson

Johannes Villemson (25. märts 1893 Tallinn – 22. märts 1971 Chicago, USA) oli Eesti kergejõustiklane, kiiruisutaja ja sporditegelane.

Kohtuniku ja sporditegelasena

Tegutses 8 spordialal kohtunikuna, sh maadluskohtunikuna Pariisi (1924), Amsterdami (1928) ja Berliini OM-il (1936), 11 korda EM-il ning tõstekohtunikuna Pariisi OM-il. Oli koos Jüri Lossmaniga Eesti esimesi spordistatistikuid ja 1917–26 esimeste spordikalendrite koostajaid.
Oli 1920–40 ESL-i ja ESK asjaajaja, spordibüroo peasekretär, EOK asjaajaja (1923–40), EKRAVE Liidu, Kergejõustiku- ning Maadlus-, Poksi- ja Tõsteliidu asjaajaja. 
1941 töötas Kehakultuuri- ja Spordikomitee plaani- ja rahandussektori juhatajana, 1943–44 Rahvakasvatuse Peavalitsuse Spordiameti raskejõustikuinstruktorina. 
Oli 1923–26 Kadrioru staadioni ehituskomitee liige. ESK esindajana andis 31. X 1940 koos A. Luhti ja K. Vitsutiga staadioni üle Dünamo EV Nõukogule. 
Oli Kalevi juhatuse liige, kergejõustikuosakonna laekur ja majandusjuht, välismaailmaga spordisidemete arendaja, Eesti Spordilehe talitusjuht ja kaastööline (1920–40) ning mitme spordiala võistlusmääruste tõlkija ja koostaja.
Aastal 1944 läks Saksamaale, 1949 siirdus USA-sse. USA-s Chicagos oli ta aastaid sealse Eesti Seltsi esimees. 
Tema tuhk maeti 1982. aastal Tallinna Metsakalmistule.

Isiklikku

Ta oli Henrik Villemsoni isa.
NLKP 22. kongress

NLKP 22. kongress toimus Moskvas 1961. aasta 17. oktoobrist kuni 31. oktoobrini.
Aruandekõnedega esinesid NLKP peasekretär Nikita Hruštšov, Aleksandr Gorkin ja Frol Kozlov. Nikita Hruštšov ütles oma kõnes, et Nõukogude Liidus ehitatakse kommunistlik ühiskond üles 1980. aastaks.
Kongress võttis vastu Nõukogude Liidu Kommunistliku Partei uue põhikirja, mis sisaldas ka kommunismiehitaja moraalikoodeksit.
Kongressil võeti vastu ka NLKP kolmas programm, milles lubati, et praegune nõukogude inimeste põlvkond hakkab elama kommunismi tingimustes.
Kongressil jätkati stalinismi kriitikat. 30. oktoobril tegi NLKP Leningradi oblastikomitee esimene sekretär Ivan Spiridonov ettepaneku viia Stalini surnukeha Lenini mausoleumist kuhugi mujale. Ööl vasti 1. novembrit 1961 viidi Stalini surnukeha Lenini mausoleumist välja ja maeti Kremli müüri äärde.
30. oktoobril 1961, kongressil eelviimasel päeval, korraldas Nõukogude Liit Novaja Zemljal maailma suurima tuumapommi plahvatuse, lõhates vesinikupommi, mille võimsus oli eri hinnangutel 50 kuni 57 megatonni.
Diana piirkond

Diana piirkond on piirkond (1. järgu haldusüksus) Madagaskari põhjatipus Mosambiigi väina ja osalt India ookeani ääres. Diana piirkond piirneb idas Sava piirkonnaga ja lõunas Sofia piirkonnaga.
Piirkonna pindala on 19 266 km². Elanike arv oli 2011. aastal 663 229, rahvastiku tihedus 34,4 in/km².
Halduskeskus on Antsiranana.

Pinnamood

Antsirananast lõunas on 1475 m kõrgune Ambohitra mägi, mis on osa Tsaratanana massiivist, kus asub Madagaskari kõrgeim mägi Maromokotro. Massiiv eraldab suuresti Madagaskari põhjaosa ülejäänud saarest, kuid tänu sellele on Antsirananas sadam.
Looduslik vaatamisväärsus on Tsingy Rouge.

Keskkonnaprobleemid

Ambohitra mägi on põldude ja karjamaade jaoks suuresti metsadest puhastatud, mis tekitab erosiooni ja muid probleeme, nagu paljudes kohtades mujalgi Madagaskaril.

Haldusajalugu

Piirkond rajati 2004 Antsiranana provintsi koosseisus, 2009 provintsid kaotati ja Diana piirkonnast sai 1. järgu haldusüksus.

Halduskeskus

Halduskeskus on Antsiranana.
R. Edward Freeman

R. Edward Freeman (sündinud 18. detsembril 1951 Columbuses Georgia osariigis) on Ameerika filosoof ja professor Virginia Ülikooli Dardeni ärikoolis, tuntud tänu sidusrühmade teooriale ja äriuuringutele. 
Ta sündis aastal 1971 Columbuses Georgia osariigis. Aastal 1973 omandas Freeman bakalaureusekraadi Duke'i Ülikoolis matemaatika ja filosoofia erialal. Doktorikraadi omandas ta Washingtoni ülikoolis filosoofia erialal.

Töö

R. Edward Freeman on ärijuhtimise professor Virginia Ülikoolis ja Olssoni eetikakeskuses. Ta on pikaaegne Olssoni eetikakeskuse liige ja algatuse "Äri ühiskonnas" akadeemiline direktor. Lisaks on ta usuõpetuse professor ja praktilise eetika teaduskonna nõunik Virginia Ülikoolis. Freeman on sealse ärieetika instituudi ümarlaua akadeemiline juht. Ta tegutseb korralise täiend- ja külalisprofessorina Kopenhaageni, Nyenrode, Monashi ja Nottinghami ülikoolides. Varem on Freeman õpetanud Minnesota ülikoolis ja Pennsylvania ülikooli Whartoni koolis.

Autasud

Madridis asuv Comillase ülikool on hinnanud Freemani audoktori tiitliga töö eest sidusrühmade teooria ja ärieetikaga. Ta on saanud mitmeid õpetamisalaseid auhindu Whartoni, Minnesota, Dardeni, Humboldti ja Virginia ülikoolilt. Professor Freeman on saanud elutööauhinna Maailma Ressursside Instituudilt ja Aspeni instituudilt, Humboldti ülikooli konverentsil ettevõtte sotsiaalsest vastutusest ja ärieetika ühingult. Freeman on teinud koostööd paljude tippjuhtide ja ettevõtetega üle maailma.

Sidusrühmade teooria

Sidusrühmade teooria on ettevõtte juhtimist ja ärieetika käsitlev teooria, mille lõi Boka ning mida Freeman harutas lahti oma raamatus "Strategic Management: A Stakeholder Approach". Sidusrühmade teooria väidab, et äriedu tagamiseks peab see looma väärtuse nii klientidele, tarnijatele, töötajatele, kogukonnale, investoritele, pankadele ning teistele inimestele, kel on raha. Ühtegi neist osalistest ei saa käsitleda eraldi ja ettevõtte juhi töö on leida see, mis aitab kõikide nende sidusrühmade huve viia samas suunas edasi. Sidusrühmade teooria rõhutab, et iga sidusrühm on äri edu jaoks oluline ja nende ühiste puutepunktide leidmises peitub juhi roll.

Lisaks

Freeman on terve elu õppinud sõjakunste, filosoofiat ja bluusi. Freeman on üks Red Goat Recordsi rajajaid.
Slovakkia kroon

Slovakkia kroon (slovaki keeles slovenská koruna) oli Slovakkia rahaühik 1939–1945 ja alates 8. veebruarist 1993 kuni 1. jaanuarini 2009, kui selle asendas euro.
Enne Slovakkia krooni kasutuselevõtmist käibis Slovakkias Tšehhoslovakkia kroon.
Slovakkia krooni ISO 4217 kood oli SKK ja lühend oli Sk.
Üks kroon jagunes 100 helleriks (slovaki keeles halier, lühend hal või h).

Mündid 1993–2009

Mündid olid väärtuses 50 h, 1 Sk, 2 Sk, 5 Sk ja 10 Sk.
10- ja 20-hellerised mündid eemaldati kasutusest 31. detsembril 2003.
Münte saab Slovakkia Riigipangas eurode vastu ümber vahetada kuni 31. detsembrini 2013.

Rahatähed 1993–2009

Paberrahatähed olid väärtuses 20, 50, 100, 200, 500, 1000 ja 5000 Sk.
Slovakkia paberraha saab Slovakkia Riigipangas eurode vastu vahetada tähtajatult.
Põhjamaad

Põhjamaadega lähedaselt seotud alad

Mitmetel aladel on Põhjamaadega pikaajaline ja lähedane suhe ning need identifitseerivad end lähedaseks mõne või kõigi Põhjamaadega. Enamasti neid ei peeta aga Põhjamaade osaks.

Shetland ja Orkney

Šotimaa põhjaosas asuvad saared – Orkney ja Shetland – omavad Põhjamaist identiteeti. Saared olid Norra kolooniaks üle 500 aasta, kuid sattusid Šoti krooni alla aastal 1472.
Teise maailmasõja ajal olid Shetland ja Orkney tähtsateks baasideks eksiilis olevatele Norra relvajõududele. Shetlandist toodi ja sinna viidi põgenikke, agente ja varustust Norrast.
Tähtsal kohal on olnud majanduslähedus. Kultuurivahetus ja ühised spordivõistlused toimuvad pidevalt. Geneetiline uuring leidis, et 60% Shetlandi ja Orkney saarte meestest on geneetiliselt pärit Norrast.

Eesti

Pärast iseseisvumist aastal 1991 on Eesti huvitunud enda sidumisest Põhjamaadega keele, kultuuri ja ajaloo ühisuse tõttu Soome, Rootsi ja Taaniga. Eesti keel on lähedaselt seotud soome keelega ning eestlased on soomeugrilased. Eesti on olnud Taani ja Rootsi impeeriumite osaks mitmeid sajandeid. Tänapäeval on tähtsal kohal majandustegevuse seotus Põhjamaadega, kolmveerand investeeringutest, mis lähevad Eestisse, pärinevad Põhjamaadest (eriti Soomest ja Rootsist) ning sinna suundub ka 58% Eesti ekspordist. Eesti poliitiline süsteem teeb riigi aga Põhjamaadest erinevaks.
1999. aastal pidas Eesti tollane välisminister Toomas Hendrik Ilves Rootsis kõne Eesti kui Põhjamaa. 2003 toimus välisministeeriumis näitus Estonia: Nordic with a Twist. 2005 liitus Eesti Euroopa Liidu Põhjala lahingugrupiga ning tunneb huvi Põhjamaade Nõukoguga liitumise vastu.

Teised

Saksamaa põhjapoolseim osa, Schleswig omas Põhjamaist identiteeti kuni selle ühendamiseni Saksamaaga 19. sajandi keskpaigas. Tänapäeval ei ole ühisus Põhjamaadega Schleswigi ühiskonnas ja selle elanikes eriti silmapaistev.

Veealad

Põhjameri, Grööni meri, Läänemeri, Norra meri, Taani väin, Taani väinad,
Õuekohus

Õuekohus oli vanasti mõnes suuremas halduskeskuses olnud kesk- või alamastme kohus.
Eesti ajaloos on tuntud Liivimaa õuekohus, mis asus Tartus (1630–1701) ja Riias (1701–1889).
Konsum

Konsum on Coop Eesti üks kauplusekett.
Esimene Konsumi kauplus avati 1992. aastal Tallinnas Narva maanteel. 2017. aasta 1. mai seisuga asub üle kogu Eesti 97 Konsumi kauplust.
Tadžikikeelne Vikipeedia

Tadžikikeelne Vikipeedia (tadžiki keeles Википедиаи Тоҷикӣ) on Vikipeedia tadžikikeelne versioon.
Tadžikikeelne Vikipeedia sai alguse jaanuaris 2004.
Seal on 98224 artiklit, millega see on artiklite arvult 64. keeleversioon.
29% tadžikikeelse Vikipeedia artiklitest on bottide loodud.
Tuumšamanism

Tuumšamanism on Michael Harneri poolt välja töötatud vaimne tehnika, mis tugineb erinevate kultuuride šamanistlikele praktikatele, kuid on n-ö puhastatud kultuurilisest kontekstist ja muudetud väidetavalt omandatavaks kõigile inimestele. 1985. aastal asutas Harner Šamanismiuuringute Sihtasutuse (The Foundation of Shamanic Studies), mis tegeleb kirjanduse välja andmise ja kursuste korraldamisega. Uusšamanism on Lääne kultuuriruumis populaarne olnud alates 1960.–1970. aastatest; Michael Harneri versioon erines paljudest eelkäijatest selle poolest, et ei sisaldanud hallutsinogeenide kasutamist. Kriitikute sõnul on väga paljude erinevate usundiliste ja kultuuriliste süsteemide tükkidest "universaalse šamanismi" kokkupanemine küsitava väärtusega üritus.
2G

Eelised

Kuigi teise põlvkonna raadiotornide vahel olid võrreldes esimese omaga kasutusel digitaalsignaalid, andis selle kasutamine ka telefoni ja raadiotorni vahelistel ühendustel parema kõne kvaliteedi. Digitaalsete kõnede puhul esines staatilisi ja soovimatuid taustahelisid palju harvem. 
Digitaalside võimaldas ka krüpteerimise (mis lubas ainult ettenähtud saajal sõnumit vastu võtta ja lugeda) ja mobiilandmeside nt SMS (nii pilt- kui ka tekstsõnumid) või MMS. 
Seda kõike oli võimalik teha väga väikse aku kasutusega. 
Suurenes ka süsteemide läbilaskevõimsus, kuna digitaalsignaali on võimalik kompressida, efektiivsemalt multipleksida ja see vähendas koormust, kuna digitaalsignaaliga süsteemid olid disainitud edastama nõrgemaid raadiosignaale.

Puudused

Kui kasutusel oli mittetagasipööratav kompressioon, siis halvendas see heli kvaliteeti. 
Vastavalt kasutusel olevale sagedusele, mida kõrgemal kasutada, oli teise põlvkonna puuduseks see, et kui signaal ei olnud piisavalt tugev, siis ei saanud seda edastada. 
Lisaks katkes digitaalside kohe levialast väljumisel, samas kui analoogside läheb üle sujuvalt.

Innovatsioon

General Packet Radio Service ehk GPRS ( n-ö 2.5G) – siiani kasutati ühenduse hoidmiseks kasutajaga ühte stabiilset ühendust, võimaldas see tehnoloogia jagada ühte ühendust mitme kasutaja vahel. See saavutati tänu sellele, et ühendus ise muudeti väikesteks pakkideks.
EDGE (n-ö 2.75G ) – GPRS-süsteemi põhjal väljaarendatud võrk, kus ühe ühebitise pakikese asemel hakati saatma kolmebitiseid pakikesi, suurendades läbilaskekiirust raadiotorni ja kasutaja vahel. 
Teoreetiline maksimaalne andmevahetuse kiirus on GPRS-i kasutamise korral 50 kbit/s ja EDGE-i kasutamise korral 1 Mbit/s. Aga tegelikult oli GPRS-i kiirus 40 kbit/s ja EDGE-i oma 500 kbit/s.
Eesti Lastekaitse Liit

Lastekaitse Liit on aastal 1988 taasasutatud valitsusväline organisatsioon, mis on keskendunud lapse õiguste valdkonnale. 
Organisatsioon on aastatel 1919–1940 tegutsenud Eesti Lastekaitse Ühingu õigusjärglane.
Põhikirja järgi on organisatsiooni eesmärgid "lapse õiguste kaitsmine lähtudes lapse seaduslikest huvidest, lastekaitsealase tegevuse arendamine, osalemine noorsoo- ja perepoliitika väljatöötamises ja rakendamises ning Liidu liikmete ühiste huvide eest seismine".
Kaisma raamatukogu

Kaisma raamatukogu on raamatukogu Pärnu maakonnas Põhja-Pärnumaa vallas Kaisma külas.
Raamatukogu sai alguse 1914 Pärnumaa Rahvahariduse Seltsi Kaisma haruseltsi raamatukoguna.
Boiga

Levila

Boigad on levinud Aasias ja Austraalias.

Mürgisus

Boigadel ei ole peas mürginäärmed vaid Duvernoy näärmed. Osade boigade vaoga tagamürgihammaste (Ophistoglypha) Duvernoy näärmete eritised võivad, hammustuse tagajärjel, inimesel nõrga mürgistusseisundi esile kutsuda.

Tõrje

Pruunide puumadude (Boiga irregularis) tõrjeks Vaikses ookeanis asuval Guami saarel katsetab USA põllumajandusministeerium paratsetamooliga varustatud hiirelaipu. Mao koomasse viimiseks ja surmamiseks piisab 80-milligrammise annuse manustamisest.
Jalgrattaturism

Jalgrattaturism kui aktiivne puhkus

Jalgrattaturism kui aktiivne puhkus koosneb jalgrattamatkadest, mis sisaldavad nii üldiseid kui ka jalgrattaga seotud turismiobjektide külastust. Selliste reiside keerukus võib ulatuda lihtsatest marsruutidest kuni väga raskete marsruutideni. Teekonnad on välja töötatud nii, et ära kasutada eeliseid, mida jalgratas annab marsruudi kiireks läbimiseks. Selliste jalgrattasõitude peamised erinevused sportlikust veloturismist, mis keskenduvad spordiüritustele ja autasustamisele, on matkade jagunemine keerukuse järgi ja matkade spordikomponent koos kultuuri- ja loodusnähtustega. Aktiivse puhkuse liikide seas on jalgrattaturism reisi kiiruse ja teekonna pikkuse liider.

Jalgrattad

Jalgrattaturismi eripära kehtestab teatud nõuded jalgratta ehitusele. Näiteks HVZ toodetud jalgrattal Turist on 4-5 käiku ja see on tavapärastest jalgratastest kergem. Võrreldes spordijalgrattaga tagab turismijalgratas pikema läbisõidu ja võimalikult sirge istumisasendi jalgratturil. Jalgratastel, mis on mõeldud jalgrattaturismiks, on eesmine ja tagumine pakiraam, mis on mõeldud kottidele ja seljakottidele.

Pakiraamile kinnituv

Kõige tavalisemad jalgratta seljakotid. Ainult neis võib vedada üsna suuri koormuseid. Nende maht on 8-10 kuni 90 liitrit. Sageli on olemas vihmakate ja rihmad edasi kandmiseks, samuti välise koorma kinnitamise süsteem.

Roolile kinnituv

Kottidel on väike maht ja tavaliselt kasutatakse foto- ja videotehnika ning väikeste asjade jaoks.

Raami ja sadula alla kinnituv

Mahult väikseid jalgratta kotte kasutatakse tööriistade, varukaamera ja jalgratta esmaabikomplekti kaasas kandmise jaoks.
Söögitoru

Süstemaatiline anatoomia

Söögitoru on kantud kehtivasse looma anatoomia standardisse Nomina Anatomica Veterinaria-sse.
Käesoleval ajal kehtivas inimese anatoomia standardis Terminologia Anatomica-s kuulub söögitoru seedeelundite süsteemi.
Varem liigitati söögitoru seedeelundkonna elundite hulka (Roosalu, 2010:111).

Lindude söögitoru

Lindude söögitoru on imetajate omast elastsem.
Söögitorus on ohtralt limanäärmeid. Maopoolses otsas on söögitoru seinas lümfisõlmekesed.
Ta jaguneb söögitoru kaelaosaks (pars cervicalis oesophagi), söögitoru rinnaosaks (pars thoracica oseophagi) ja puguks (ingluvies).

Madudel

Madude söögitoru kulgeb neelust maoni ja on lihtsa ehitusega ning väga lihaseline, mis kergendab saaklooma surumist makku.
Madude söögitoru histoloogilist ehitust on vähe uuritud, kuid elundi ehitus läbilõikes (väljast sissepoole) on sarnane seedekulgla ehitusega: limaskest (mucosa), limaskesta lihaskest (muscularis mucosae), limaskestaalune (submucosae), lihaskest, serooskest.

Imetajate söögitoru

Imetajatel eristatakse söögitorul kolme osa: söögitoru kaelaosa (pars cervicalis oesophagi), mis kulgeb neelust esimese roideni; söögitoru rinnaosa (pars thoracica oseophagi), mis kulgeb esimesest roidest kuni vahelihaseni; ja söögitoru kõhuosa (pars abdominalis oesophagi), mis paikneb mao ja vahelihase vahel. Rinnaõõnes kulgeb söögitoru keskseinandis (mediastinum)
Mäletsejatel ja koeral on söögitoru kogu ulatuses vöötlihased, seal on vahetult maolävise ees silelihased, hobusel ja kassil on söögitoru viimases kolmandikus silelihased.
Hobusel jõuab söögitoru maoni suhteliselt terava nurga all, mistõttu hobune ei saa oksendada ka mitte ületäitunud mao korral.
Olympus Mons

Olympus Mons on kilpvulkaan Marsil, mille kõrgus Marsi jalamilt on 22 km ja see kõrgub 27 km üle Marsi kõrguse nullpunkti. Vulkaani kraatri läbimõõt on 65 km ja mäe läbimõõt on 600 km.
Olympus Monsi avastas Itaalia astronoom Giovanni Schiaparelli, kes märkas et see jääb tolmutormide ajal nähtavale ning peab järelikult olema ümbritsevast maastikust kõrgem. Kuna ta ei olnud selles kindel, nimetas ta pinnavorm Nix Olympicaks (ladina: "Olümpose lumi"). 1971. aastal kinnitas NASA kosmosesond Mariner 9, et tegemist on mäega ja see nimetati ümber Olympus Monsiks.
Ugariti keel

Ugariti keel (varem eesti keeles ugariidi keel) on väljasurnud semi keel.
Seda kõneldi Lähis-Ida aladel. 
Keel kasutas oma tähestikuga kiilkirja.
Jamie Baulch

Jamie Steven Baulch (sündinud 3. mail 1973 Nottinghamis) on Suurbritannia kergejõustiklane (400 m ja 4×400 m).

Olümpiamängudel

1996 hõbemedal 4×400 m (2.56,60)

Maailmameistrivõistlustel

1997 maailmameister 4×400 m (2.56,65)

Sisemaailmameistrivõistlustel

1997 hõbemedal 400 m (45,62)
1999 maailmameister 400 m (45,73) ; pronksmedal 4×400 m (3.03,20)
2003 pronksmedal 400 m (45,99) ; hõbemedal 4×400 m (3.06,12)

Euroopa meistrivõistlustel

1998 Euroopa meister 4×400 m (2.58,68)
2002 Euroopa meister 4×400 m (3.01,25)